Foto: RIA "Novosti" Rossiya prezidenti matbuot kotibi Dmitriy Peskovning ma’lum qilishicha, davlat rahbari Vladimir Putin mutlaqo sog‘lom. Bu haqda RIA «Novosti» xabar bermoqda. «Sizni ishontirishim mumkinki, prezident mutlaqo sog‘lom, ko‘plardan bu borada yaxshiroq holatda ham», - deya ma’lum qilgan Peskov. Peskov Putinning sog‘lig‘i holati haqidagi ma’lumotlar ochiqlanishi to‘g‘risidagi savolga javob berarkan, qonunchilik bilan bunday narsalar nazarda tutilmaganini ta’kidlab o‘tdi. «Menda bunday narsalar tayyorlanayotgani haqida ma’lumotlar yo‘q. Bizning qonunchilikda prezidentning sog‘lig‘i holati haqidagi ma’lumotlarni majburiy e’lon qilish nazarda tutilmagan», - deya aniqlik kiritdi Peskov.